**บันทึกรายงานการประชุมสภาองค์การบริหารส่วนตำบลพระธาตุ**

**สมัยสามัญ ประจำปี ๒๕๖๔ สมัยแรก**

**ครั้งที่ ๑/๒๕๖๔**

**วันพฤหัสบดีที่ 14 เดือน มกราคม พ.ศ. ๒๕๖๔**

**ณ. ที่ทำการองค์การบริหารส่วนตำบลพระธาตุ**

 **เริ่มประชุมเวลา ๐๙.๓๐ น.**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายศรัณย์ ต้าวเต็บ | ประธานสภาฯ | ศรัณย์ ต้าวเต็บ |
| ๒ | นายบุญจันทร์ วิเชียรรังสี | รองประธานสภาฯ | บุญจันทร์ วิเขียรรังสี |
| ๓ | นายจิตรภาณุ พิทักษ์คามเขต | ส.อบต.หมู่ที่ ๑ | จิตรภาณุ พิทักษ์คามเขต |
| ๔ | นายสุชาติ เนื้อเงินดี | ส.อบต.หมู่ที่ ๒ | สุชาติ เนื้อเงินดี |
| ๕ | นายมานพ รัตนสามัคคี | ส.อบต.หมู่ที่ ๒ | มานพ รัตนสามัคคี |
| ๖ | นายกรชัย พันธ์ปัญญากรกุล  | ส.อบต.หมู่ที่ ๓ | กรชัย พันธ์ปัญญากรกุล |
| ๗ | นางสาวหล้า ชุมภู | ส.อบต.หมู่ที่ ๓ | หล้า ชุมภู |
| ๘ | นางวรนันท์ กันเอี้ยง | ส.อบต.หมู่ที่ ๔ | วรนันท์ กันเอี้ยง |
| ๙ | นายวิทยา กาวงษ์ | ส.อบต.หมู่ที่ ๕ | - |
| ๑๐ | นางสุรินพร ปวงนคร | ส.อบต.หมู่ที่ ๕ | สุรินพร ปวงนคร |
| ๑๑ | นายบุญคำ พันธ์ปัญญากรกุล | ส.อบต.หมู่ที่ ๖ | บุญคำ พันธ์ปัญญากรกุล |
| ๑๒ | นายอาทิตย์ เจษฎากุลอนุชิต | ส.อบต.หมู่ที่ ๖ | อาทิตย์ เจษฎากุลอนุชิต |
| ๑๓ | นายสมศักดิ์ คีรีบวร | ส.อบต.หมู่ที่ ๗ | สมศักดิ์ คีรีบวร |
| ๑๔ | นายชาคริตส คีรีวิจิตร | ส.อบต.หมู่ที่ ๗ | ชาคริตส คีรีวิจิตร |
| ๑๕ | นายสหัส ละไมสกุล | ส.อบต.หมู่ที่ ๘ | สหัส ละไมสกุล |
| ๑๖ | นายสันติ นราวิทูรภัทร | ส.อบต.หมู่ที่ ๘ | สันติ นราวิทูรภัทร |

 **ผู้มาประชุม**

 **ผู้ไม่มาประชุม**  นายวิทยา กาวงษ์ ส.อบต. หมู่ที่ ๕ (ลา)

  **ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล**  | **ตำแหน่ง** | **ลายมือชื่อ** |
| ๑ | นายเฉลิมเกียรติ บูลย์ประมุข | นายกอบต. พระธาตุ | เฉลิมเกียรติ บูลย์ประมุข |
| ๒ | นายพงศ์เทพ พิละอ้าย | รองนายกอบต.พระธาตุ | พงศ์เทพ พิละอ้าย |
| ๓ | นายจเร วารีวิชัย  | รองนายกอบต.พระธาตุ | จเร วารีวิชัย |
| ๔ | นางวัฒนา ใจมล | เลชานุการนายกฯ | วัฒนา ใจมล |
| ๕ | นายบุญส่ง ยั่งยืนความดี | ผู้ช่วยปกครอง | บุญส่ง ยั่งยืนความดี |
| ๖ | นางอรพิน ติ๊บลังกา | ผู้ช่วยผู้ใหญ่บ้าน หมู่ที่ ๔ | อรพิน ติ๊บลังกา |
| ๗ | นายชลอ จิ๋วแหยม | ปลัดอบต.พระธาตุ | ชลอ จิ๋วแหยม |

 ๒/เริ่มประชุม.......

- ๒ -

**เริ่มประชุมเวลา ๐๙.๓๐ น.**

เมื่อถึงกำหนดเวลาที่นัดประชุมไว้ เลขานุการสภาฯ ตรวจสอบรายชื่อสมาชิกสภาที่มาลงชื่อ เข้าประชุมไว้ ครบองค์ประชุมจึงให้สัญญาณเรียกสมาชิกเข้าห้องประชุม ตามรายชื่อที่จัดไว้มีการเว้นระยะห่างทางสังคม ผ่านการตรวจคัดกรองอุณหภูมิแล้ว ประธานสภาตรวจสอบผู้มาประชุมอีกครั้งหนึ่ง เมื่อเห็นว่าครบองค์ประชุมแล้ว จึงกล่าวเปิดการประชุมสภาสมัยสามัญ สมัยแรก ครั้งที่ ๑/๒๕๖๔

**ระเบียบวาระที่ ๑ :** **เรื่องที่ประธานจะแจ้งต่อที่ประชุมทราบ**

 **๑.๑ ข้อสั่งการนายกรัฐมนตรี**

 ด้วยจังหวัดตากแจ้งว่า นายกรัฐมนตรีมีบัญชาให้หน่วยงานผู้ปฎิบัติควบคุมป้องกันการแพร่ระบาดของโรคติดเชื้อไวรัสโคโรน่า ๒๐๑๙ จากประเทศเพื่อนบ้าน โดยแบ่งพื้นที่ความรับผิดชอบให้ชัดเจน ดังนี้

 ๑. การปฏิบัติในพื้นที่ชายแดน ให้ตำรวจตระเวนชายแดนกองกำลังป้องกันชายแดนให้เข้มงวด ควบคุมการลักลอบเข้าประเทศ โดยตั้งเครื่องกีดขวาง เพิ่มการลาดตระเวนตลอด ๒๔ ชั่วโมง เพื่อเฝ้าระวังและสกัดกั้นป้องกันมิให้มีการลักลอบเดินทางเข้าประเทศอย่างผิดกฎหมายผ่านช่องทางธรรมชาติ บริเวณพื้นที่ชายแดน หากพบการลักลอบเข้าประเทศ ให้ดำเนินการตามกฎหมายอย่างเข้มข้น

 ๒. การปฏิบัติในพื้นที่ตอนใน ให้ประสานกับตำรวจภูธร ตำรวจตรวจคนเข้าเมือง เจ้าหน้าที่ฝ่ายปกครอง เจ้าหน้าที่สาธารณสุข รวมทั้งเจ้าหน้าที่ศุลกากร และหน่วยงานที่เกี่ยวข้อง โดยตั้งจุดตรวจ จุดสกัด และจุดคัดกรองโรค บุคคลและการขนส่งสินค้าจากประเทศเพื่อนบ้าน

 ๓. การสร้างการรับรู้ความเข้าใจในการขอความร่วมมือภาคประชาชนและภาคประชาสังคม ทั้งผู้ให้บริการ ผู้ใช้บริการ ผู้จัดกิจกรรม และผู้เข้าร่วมกิจกรรมในพื้นที่สาธารณะ ปฏิบัติตามมาตรการสาธารณสุขอย่างเคร่งครัด คือสวมหน้ากากอนามัย หรือหน้ากากผ้า ทำความสะอาดพื้นผิวและอุปกรณ์ ที่มีการสัมผัสบ่อย เว้นระยะห่าง หรือหลีกเลี่ยงการสัมผัสกับบุคคลอื่น และใช้แพลตฟอร์ม ไทยชนะ ในการเข้าออกสถานที่สาธารณะโดยการสร้างการรับรู้ ความเข้าใจในการขอความร่วมมือนี้ เพื่อให้เกิดความตระหนักรู้ และเฝ้าระวังเพิ่มขึ้น และมิให้ตระหนกจากการดำเนินการ

 **๒. ข้อสั่งการของรัฐมนตรีว่าการกระทรวงมหาดไทย ต่อสถานการณ์การแพร่ระบาดของโรคติดเชื้อไวรัสโคโรนา ๒๐๑๙**

 ๒.๑ ให้ความสำคัญเป็นลำดับแรกกับมาตรการรณรงค์ สร้างการรับรู้ ความเข้าใจ และขอความร่วมมือทุกภาคส่วนในการใช้มาตรการทางด้านสาธารณสุขอย่างเคร่งครัด อาทิ สวมหน้ากากอนามัย หรือหน้ากากผ้า ล้างมือบ่อยๆ ด้วยน้ำและสบู่หรือเจลแอลกอฮอล์ทำความสะอาดพื้นผิวและอุปกรณ์ที่มีการสัมผัสบ่อย เว้นระยะห่าง หรือหลีกเลี่ยงการสัมผัสกับบุคคลอื่น และใช้แพลตฟอร์มไทยชนะในการเข้าออกสถานที่สาธารณะ เพื่อเป็นการป้องกันดูแลสุขภาพอนามัยของประชาชนจากการแพร่ระบาดของโรคติดเชื้อไวรัสโคโรนา ๒๐๑๙ และเป็นการดำเนินชีวิตอย่างมีความรับผิดชอบต่อสังคม

 ๒.๒ ให้หน่วยงานในสังกัดกระทรวงแรงงาน สำนักงานสาธารสุขจังหวัด และหน่วยงานที่เกี่ยวข้อง พิจารณาหารือแนวทางดำเนินการ ดังนี้

 (๑) สำรวจตรวจสอบแรงงานต่างด้าวในสถานประกอบการทุกแห่งในพื้นที่ เพื่อจัดระบบแรงงานทุกประเภทให้เรียบร้อย

 (๒) ทำความเข้าใจกับผู้ประกอบการไม่ให้เกิดความตระหนกจนเป็นเหตุให้ไล่แรงงานต่างด้าวออกจากงาน และส่งผลให้เกิดการเคลื่อนย้าย และหลบหนี จนทำให้ควบคุมการแพร่ระบาดของโรคโควิดได้ยาก

 ๓/ให้สถานประกอบ.......

- ๓ -

 (๓) ให้สถานประกอบการที่มีแรงงานต่างด้าว ดูแลแรงงาน และจัดระบบความปลอดภัยด้านสาธารณสุขและดำเนินการตามมาตรการป้องกันและควบคุมโรคของกระทรวงสาธารณสุขอย่างเคร่งครัด เพื่อให้แรงงานต่างด้าวสามารถทำงานอยู่ในพื้นที่ต่อไป

 (๔) กรณีพบแรงงานต่างด้าวหลบหนี ให้จัดสถานที่ ควบคุมดูแลให้อยู่ในพื้นที่ที่เหมาะสม

 **๑.๓ แจ้งประกาศคณะกรรมการโรคติดต่อจังหวัดตาก**

เพื่อป้องกันการควบคุมการแพร่ระบาดของโรคในจังหวัดตาก เป็นไปอย่างมีประสิทธิภาพ ทันต่อเหตุการณ์ และครอบคลุมพื้นที่ ผู้ว่าราชการจังหวัดตาก โดยความเห็นชอบของคณะกรรมการโรคติดต่อจังหวัดตากจึงกำหนดมาตรการป้องกันโรค โดยออกเป็นประกาศคณะกรรมการโรคติดต่อจังหวัดตาก รายละเอียด ดังนี้

 ๑. สำนักงานขนส่งจังหวัดตาก

 ๑.๑ ให้งดบริการด้านตรวจสภาพรถ

 ๑.๒ ให้งดบริการด้านทะเบียนรถ เว้นแต่การชำระภาษีรถ ตามพระราชบัญญัติรถยนต์ พ.ศ. ๒๕๒๒

 ๒. สำนักงานขนส่งจังหวัดตาก สาขาอำเภอแม่สอด

 ๒.๑ ให้งดบริการด้านทะเบียนรถ เว้นแต่การชำระภาษีรถ ตามพระราชบัญญัติรถยนต์ พ.ศ. ๒๕๒๒

 ๒.๒ ให้งดการอบรม และทดสอบ สำหรับการขอรับใบอนุญาตขับรถ บัตรประจำตัวคนขับรถ และใบอนุญาตเป็นผู้ประจำรถใหม่ สำหรับการอบรมเพื่อขอต่ออายุใบอนุญาตขับรถทุกชนิดให้อบรม ผ่านระบบ e-Learning ได้ทางเว็บไซต์ [**www.dlt-elearning.com**](http://www.dlt-elearning.com)

 **๑.๔ การป้องกันอันตรายจากอัคคีภัย และอุบัติเหตุช่วงเทศกาลปีใหม่ พ.ศ. ๒๕๖๔**

ในช่วงปลายเดือนธันวาคมถึงต้นเดือนมกราคม โดยเฉพาะในคืนวันที่ ๓๑ มกราคม ของทุกปี

 หน่วยงานภาครัฐ ภาคเอกชน ตลอดจนประชาชนทั่วไป จะจัดกิจกรรมรื่นเริงในรูปแบบต่างๆ เนื่องในวันส่งท้ายปีเก่า ต้อนรับปีใหม่ มีการจุดพลุ ประทัด ดอกไม้เพลิง ซึ่งกิจกรรมดังกล่าวมีความเสี่ยงต่อการเกิดอัคคีภัยได้โดยง่าย ประกอบกับในห้วงเวลาดังกล่าว สภาพอากาศแห้ง และหนาวเย็น มักเกิดอัคคีภัย ให้องค์กรปกครองส่วนท้องถิ่นในพื้นที่กำชับผู้ที่จัดงานเฉลิมฉลองเทศกาลปีใหม่ ได้เตรียมการป้องกัน และใช้ความระมัดระวังในการจัดกิจกรรมที่มีความเสี่ยงต่อการเกิดอัคคีภัยเป็นพิเศษ และห้ามเล่นพลุ ประทัด ดอกไม้เพลิง หรือการแสดงโดยใช้เทคนิคพิเศษ (special Effect) ภายในสถานบันเทิงอย่างเด็ดขาด

 **๑.๕ ขอความร่วมมือดำเนินการตามมาตรการในการลด และป้องกันผลกระทบต่อสุขภาพจากฝุ่นละอองขนาดไม่เกิน ๒.๕ ไมครอน (PM ๒.๕)**

ด้วยสถานการณ์ปัจจุบันหลายพื้นที่ในประเทศไทยกำลังประสบปัญหามลพิษทางอากาศจากฝุ่นละอองขนาดไม่เกิน ๒.๕ ไมครอน (PM ๒.๕) ที่ส่งผลกระทบต่อสุขภาพ และการดำรงชีพของประชาชน เช่น โรคระบบทางเดินหายใจ ภูมิแพ้ หอบหืด ด้วยเหตุนี้ จึงต้องมีการควบคุมการประกอบการกิจกรรมหรือการกระทำต่างๆ ให้ปฏิบัติถูกต้องด้วยสุขลักษณะเป็นไปตามเกณฑ์มาตรฐานทางวิชาการ และมาตรการทางกฎหมาย ซึ่งคณะกรรมการสาธารณสุขจังหวัด มีอำนาจตามมาตรา ๑๗/๓ แห่งพระราชบัญญัติการสาธารณสุข พ.ศ. ๒๕๓๕ ในการกำกับดูแลการปฏิบัติหน้าที่ของส่วนราชการที่มีอำนาจหน้าที่ในการปฏิบัติตามกฎหมายว่าด้วยการสาธารณสุข รวมทั้งส่งเสริมสนับสนุน รณรงค์และสร้างความรับรู้ความเข้าใจเกี่ยวกับการสาธารณสุขและการอนามัยสิ่งแวดล้อมแก่ผู้ที่เกี่ยวข้องดังนี้

 ๔/๑กำกับติดตาม.......

- ๔ -

๑. กำกับติดตามให้มีการบังคับใช้กฎหมายอย่างเคร่งครัด เพื่อลดการก่อให้เกิด PM ๒.๕ จากแหล่งกำเนิดโดยเฉพาะการเผามูลฝอยในที่โล่ง และขอความร่วมมือจากประชาชนให้ลดจุดธูป และใช้เตาไร้ควันในการย่างอาหาร

๒. ส่งเสริมองค์กรต้นแบบลด PM ๒.๕ และเพิ่มพื้นที่สีเขียว

๓. ดูแลประชาชนกลุ่มเสี่ยงในพื้นที่ได้ แก่ เด็กเล็ก ผู้สูงอายุ ผู้ที่มีโรคประจำตัว หญิงตั้งครรภ์ และผู้ที่ทำงานกลางแจ้ง เช่น ผู้ขายริมทางสาธารณะ พนักงานส่งอาหาร พนักงานกวาดถนน พนักงานขับรถรับจ้าง ตำรวจจราจร รวมถึงจัดเตรียมห้องปลอดฝุ่นหน้ากากอนามัย หรืออุปกรณ์ป้องกันอื่น

**มติที่ประชุม :**  **รับทราบ**

**ระเบียบวาระที่ ๒ :**  **รับรองรายงานการประชุม**

**เลขานุการสภาฯ :** ขอแก้ไขรายงานการประชุมสภาสมัยสามัญ สมัยที่ ๔ ครั้งที่ ๑/๒๕๖๓ เมื่อวันที่ ๓๐ พฤศจิกายน ๒๕๖๓

 - หน้าที่ ๕ ระเบียบวาระที่ ๕ ข้อ ๒. งบประมาณ ๕๑๕,๘๐๐ บาท ขอแก้ไขเป็นงบประมาณ ๔๙๙,๐๐๐ บาท

 - หน้าที่ ๖ แก้ไขมติที่ประชุมในการกำหนดวันเริ่มสมัยประชุมสามัญ ประจำปี ๒๕๖๔ จากวันที่ ๑๑ มกราคม ๒๕๖๔ แก้ไขเป็น วันที่ ๑๔ มกราคม ๒๕๖๔

**มติที่ประชุม :**  **รับรองรายงานการประชุม**

**ระเบียบวาระที่ ๓ :** **ขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ ๒๕๖๔**

ด้วยข้อบัญญัติงบประมาณรายจ่าย ประจำปีงบประมาณ ๒๕๖๔ ที่ประกาศใช้แล้วมีผลตั้งแต่วันที่ ๑ ตุลาคม ๒๕๖๓ แผนงานบริหารทั่วไป งบลงทุนหมวดครุภัณฑ์ ประเภทครุภัณฑ์คอมพิวเตอร์ งบประมาณ ๑๗,๐๐๐ บาท พร้อมเครื่องพิมพ์งบประมาณ ๘,๐๐๐ บาท และงานบริหารงานคลังหมวดครุภัณฑ์ ประเภทครุภัณฑ์คอมพิวเตอร์ ๓๐,๐๐๐ บาท ในขณะที่จัดทำร่างงบประมาณรายจ่าย ประจำปีงบประมาณ ๒๕๖๔ ประมาณเดือนกรกฎาคม ๒๕๖๓ คุณลักษณะของครุภัณฑ์ที่ได้ตั้งตามมาตรฐานครุภัณฑ์ของกระทรวงดิจิทัลเพื่อเศรษฐกิจและสังคม แต่ปัจจุบันเป็นปี พ.ศ. ๒๕๖๔ แล้ว และคุณลักษณะของครุภัณฑ์คอมพิวเตอร์ได้เปลี่ยนไป จึงต้องดำเนินการเปลี่ยนแปลงคุณลักษณะของครุภัณฑ์ที่ตั้งไว้ในข้อบัญญัติงบประมาณรายจ่าย ประจำปีงบประมาณ ๒๕๖๔ จึงนำเข้าที่ประชุมสภาองค์การบริหารส่วนตำบลพระธาตุ เพื่อขออนุมัติแก้ไขคำชี้แจงคุณลักษณะในข้อบัญญัติฯ ให้ตรงกับประกาศของกระทรวงดิจิทัล เพื่อดำเนินการจัดซื้อตามระเบียบพัสดุต่อไป โดยอาศัยระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้คุณลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น รายละเอียดตามเอกสารที่สำเนาแจกในที่ประชุมแล้ว

**มติที่ประชุม : อนุมัติ**

**ระเบียบวาระที่ ๔ : ขออนุมัติใช้จ่ายเงินสะสม จำนวน ๑,๐๑๖,8๐๐ บาท**

**นายกอบต.พระธาตุ :** เรียนท่านประธานสภา สมาชิกสภาทุกท่านที่เคารพ ขอเรียนให้ทราบว่า ในข้อบัญญัติงบประมาณรายจ่าย ประจำปีงบประมาณ ๒๕๖๔ ที่ผ่านความเห็นชอบของที่ประชุมสภาแห่งนี้ ในแผนงานอุตสาหกรรมและการโยธา ไม่มีงบลงทุนที่เป็นการก่อสร้างโครงสร้างพื้นฐาน เนื่องจากมีข้อจำกัดในเรื่อง

 ๕/รายได้ที่ต้อง......

- ๕ -

รายได้ที่ต้องประมาณการจากสถิติการเงินการคลังในปีงบประมาณที่ผ่านมา ในขณะเดียวกันรายจ่ายด้านเงินเดือนค่าจ้างมีเพิ่มขึ้นทุกปีในด้านบุคลากร ซึ่งต้องปฏิบัติตามพระราชบัญญัติบริหารงานบุคคลปี พ.ศ. ๒๕๔๒ มาตรา ๓๕ ที่รายจ่ายด้านบุคลากรต้องไม่เกิน ๔๐ % ของรายได้ จึงเหลือเม็ดเงินที่จะตั้งเป็นค่าลงทุนโครงสร้างพื้นฐาน ที่มีความจำเป็น และความต้องการของประชาชนในทุกหมู่บ้าน ด้านการคมนาคม ระหว่างหมู่บ้าน จากการรายงานของกองคลังองค์การบริหารส่วนตำบลพระธาตุสามารถใช้จ่ายเงินสะสมได้จำนวน ๔,๗๓๗,๗๐๕.๔๙ บาท จึงขอให้ที่ประชุมของสภาแห่งนี้พิจารณาอนุมัติใช้จ่ายเงินสะสม ๑,๐๑๖,๘๐๐.๐๐ บาท โดยจะนำไปดำเนินการ ดังนี้

๑. ก่อสร้างถนนคอนกรีตเสริมเหล็กภายในหมู่บ้านเข้าพื้นที่ทางการเกษตร ขนาดกว้าง ๓ เมตร ยาว ๒๐๐ เมตร หนา ๐.๑๕ เมตร สถานที่ก่อสร้างบ้านจบปิ หมู่ที่ ๓ ตำบลพระธาตุ ซอยบ้านนายเวโก กาญจนพันธ์บุญ งบประมาณ ๒๗๑,๑๐๐.๐๐ บาท รายละเอียดตามแบบสรุปราคากลางงานก่อสร้างที่สำเนาให้แล้วเพื่อประกอบการพิจารณา

๒. งานปรับปรุงระดับพื้นถนนคอนกรีตเดิม ด้วยแอสฟัลท์คอนกรีตหนา ๐.๐๕ เมตร ขนาดกว้าง ๖ เมตร ยาว ๓๘๐ เมตร บ้านทุ่งมะขามป้อม หมู่ที่ ๔ ตำบลพระธาตุ สายทางทุ่งมะขามป้อมถึงสะพานข้ามห้วยแม่จะเรา งบประมาณ ๗๔๕,๗๐๐.๐๐ บาท รายละเอียดตามแบบสรุปราคากลางงานก่อสร้างที่สำเนาแจกที่ประชุม โดยอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

 (๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชน และสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

**มติที่ประชุม : อนุมัติ**

**ระเบียบวาระที่ ๕ : การกำหนดจำนวนสมัยประชุมสามัญ ประจำปี ระยะเวลาและวันเริ่มต้นประชุม สามัญประจำปี พ.ศ. ๒๕๖๔**

ตามความในข้อ ๒๓ ของข้อบังคับการประชุมสภาท้องถิ่น รวมทั้งที่แก้ไขเพิ่มเติม (ฉบับที่ ๒) พ.ศ. ๒๕๕๔ การกำหนดจำนวนสมัยประชุม สามัญประจำปี ระยะเวลาและวันเริ่มต้นประชุมสมัยสามัญประจำปี แต่ละสมัยของปีนั้น วันเริ่มสมัยประชุมสามัญ ประจำปีถัดไป และระยะเวลาของสมัยประชุมสามัญประจำปี สมัยแรกของปีถัดไป ให้ประธานสภาท้องถิ่นนำปรึกษาในที่ประชุม สามัญประจำปี สมัยแรกของแต่ละปี

 - นายสุชาติ เนื้อเงินดี เสนอในที่ประชุมว่า ระยะเวลาของสมัยประชุมสามัญ ประจำปีสมัยแรก กำหนดให้มีมีระยะเวลาครบ ๑๕ วัน เริ่มตั้งแต่วันที่ ๑๔ มกราคม ไปจนถึงวันที่ ๒๘ มกราคม ๒๕๖๔ โดยมีนายกรชัย พันธ์ปัญญากรกุล และนายมานพ รัตนสามัคคี เป็นผู้รับรอง

**ประธานสภาฯ :** ผมจะสรุปให้ที่ประชุมทราบว่า ระยะเวลาของสมัยประชุมสามัญประจำปี สมัยแรก ของปี พ.ศ. ๒๕๖๔ มีระยะเวลาตั้งแต่วันที่ ๑๔ – ๒๘ มกราคม ๒๕๖๔ มีกำหนด ๑๕ วัน

**ประธานสภาฯ :** ต่อไปจะหารือว่า จะกำหนดสมัยประชุมสามัญ ประจำปีกี่สมัยประชุม และระยะเวลากี่วัน

**นายกรชัย พันธ์ปัญญากรกุล :** เสนอให้มีสมัยประชุมสามัญประจำปี จำนวน ๔ สมัยประชุม โดยมีนางสาวหล้า ชุมภู และนายอาทิตย์ เจษฎากุลอนุชิต เป็นผู้รับรอง ดังนี้

 ๖/สมัยสามัญ......

- ๖ -

 สมัยสามัญประจำปี สมัยที่สอง ตั้งแต่วันที่ ๑๗ – ๓๑ มีนาคม ๒๕๖๔ มีกำหนด ๑๕ วัน

 สมัยสามัญประจำปี สมัยที่สาม ตั้งแต่วันที่ ๑๓ – ๒๗ สิงหาคม ๒๕๖๔ มีกำหนด ๑๕ วัน

 สมัยสามัญประจำปี สมัยที่สี่ ตั้งแต่วันที่ ๑๕ – ๒๙ ตุลาคม ๒๕๖๔ มีกำหนด ๑๕ วัน

**มติที่ประชุม :**  **เห็นชอบ**

**ระเบียบวาระที่ ๖ :**  **ญัตติอื่น (ไม่มี)**

 **เลิกประชุมเวลา ๑๑.๑๐ น.**

 ลงชื่อ นายชลอ จิ๋วแหยม ผู้บันทึกรายงานการประชุม

 ตำแหน่ง เลขานุการสภาองค์การบริหารส่วนตำบลพระธาตุ

 รายงานการประชุมสภาสมัยสามัญ สมัยแรก ครั้งที่ ๑/๒๕๖๔ ประจำปี พ.ศ. ๒๕๖๔ เมื่อวันที่ ๑๔ มกราคม ๒๕๖๔ คณะกรรมการตรวจรายงานการประชุมสภาได้พิจารณาตรวจสอบแล้ว เมื่อวันที่ ๒๐ มกราคม ๒๕๖๔ ลงลายมือชื่อไว้เป็นหลักฐาน

 ลงชื่อ นางวรนันท์ กันเอี้ยง ผู้ตรวจรายงานการประชุม

 ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๔

 ลงชื่อ นายวิทยา กาวงษ์ ผู้ตรวจรายงานการประชุม

 ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๕

 ลงชื่อ นายสหัส ละไมสกุล ผู้ตรวจรายงานการประชุม

 ตำแหน่ง สมาชิกสภาองค์การบริหารส่วนตำบลพระธาตุ หมู่ที่ ๘

 รายงานการประชุมสภา สมัยวิสามัญ สมัยแรก ครั้งที่ ๑ ประจำปี พ.ศ. ๒๕๖๔ เมื่อวันที่ ๑๔ มกราคม ๒๕๖๔ คณะกรรมการตรวจรายงานการประชุม ได้พิจารณาตรวจสอบรายงานการประชุมแล้ว และสภาองค์การบริหารส่วนตำบลพระธาตุได้ให้การรับรอง แล้วเมื่อวันที่ มกราคม ๒๕๖๔

 ลงชื่อ นายศรัณย์ ต้าวเต็บ

 ประธานสภาองค์การบริหารส่วนตำบลพระธาตุ